C 486/196
HR
Službeni list Europske unije
21.12.2022.
2.2.
Mjere ublažavanja obveze iskorištenosti slotova prestaju važiti 29.
Listopada 2022., a delegirane ovlasti Komisije već su prestale važiti 21.
Veljače 2022.
U pogledu osnovnog pravila „iskoristi ili izgubi”, Komisija sada predlaže da se od 29. listopada 2022.
ponovo uspostavi standardna stopa iskorištenosti slotova od 80 % i to obrazlaže time što je EUROCONTROL u lipnju 2022.
predvidio da će se u zimskoj sezoni 2022. – 2023. obujam prometa vratiti na 90 % razina iz 2019.
2.3.
EGSO to obrazloženje smatra neuvjerljivim.
Zbog ruske vojne agresije na Ukrajinu znatno se povećao broj vojnih letova i preusmjerenih preleta, koji niti jedni niti drugi nisu relevantni za dodjelu slotova.
Usto treba razlikovati kretanje zračnog tereta, koje se tijekom kriznog razdoblja nije znatno smanjilo, i kretanje putničkog prometa, koje jest.
Na putničkom tržištu treba razlikovati i sljedeće: zahvaljujući EU COVID potvrdi, promet unutar Europe mnogo se brže vratio na pretpandemijske razine, dok su domaći zračni promet i zračni promet na velike udaljenosti u različitim stadijima oporavka.
Očekuje se da će se segment poslovnih putovanja oporavljati mnogo sporije nego segment rekreacijskih putovanja (4).
Ni u kom slučaju nije sigurno da će se segment turističkog prometa oporavljati jednoliko; dio njegovog rasta može se pripisati neuobičajeno jakoj potražnji za praznicima nakon dvije godine COVID-a 19.
Glavni europski mrežni prijevoznici još nisu u svoje flote vratili veliki zrakoplov Airbus 380 za velike udaljenosti upravo zato što su suočeni s visokim troškovima goriva i ne očekuju znatno i dosljedno povećanje potražnje za prometnim uslugama.
Podaci koje su dostavili dionici pokazuju da će se prema očekivanjima prometna kretanja povećati na 90 % razina iz 2019., ali da će potražnja putnika iznositi samo 78 %.
Ako stopa popunjenosti zrakoplova bude niža, može se očekivati da će zračni prijevoznici, na primjer, radi održanja profitabilnosti kombinirati više letova dnevno (5).
Na potražnju će utjecati porast stope inflacije i sve veći rizik od recesije u nekoliko zemalja.
Prognoze se stoga ne bi smjele temeljiti samo na regijama koje se najviše oporavljaju, već bi trebale odražavati i posebno teško pogođena podtržišta.
2.4.
Zbog tih čimbenika EGSO smatra da bi oporavak zrakoplovnog tržišta mogao biti teži nego što Komisija pretpostavlja.
Razni segmenti tržišta još se uvijek oporavljaju različitom brzinom: teretni segment 6 % u odnosu na razine iz 2019.; segment niskotarifnih prijevoznika –9 %, a segment mrežnih prijevoznika 21 %.
To je tim važnije jer se pragovi odnose na cijelu seriju slotova, što znači da serija slotova (npr. letovi u vrijeme najvećeg prometa) mora biti iznad praga od 80 %.
U pretpandemijskom razdoblju stopa iskorištenosti slotova iznosila je 95 %, s najnižom stopom iskorištenosti slotova od 80 %.
Ako EUROCONTROL predviđa prosječnu stopu iskorištenosti slotova od 90 %, mora se pretpostaviti da serija slotova (u prosjeku) neće dosegnuti 80 %.
Zbog toga je prerano vratiti se na prag od 80:20.
Čini se prikladnijim usvojiti omjer od 70:30 dok ne budu dostupni pouzdaniji podaci koji dokazuju da se tržište oporavlja na održiv način.
Treba napomenuti i da problemi s kojima se suočavaju europske zračne luke jasno pokazuju da učinci pandemije bolesti COVID-19 još nisu apsorbirani.
Velika čvorišta u EU-u (npr.
Frankfurt) i čvorišta izvan EU-a (npr.
London Heathrow) ograničila su letove u svoje zračne luke i iz njih, što je dovelo do masovnog otkazivanja letova u pokušaju da se smanji pritisak na zračne prijevoznike koji u njima posluju.
Ti su pritisci uzrokovani nizom varijabli poput manjka osoblja.
To upućuje na činjenicu da stopa iskorištenosti slotova još ne može dosegnuti pretpandemijske pragove (6).
2.5.
Razina od 70:30 bila bi u skladu s pragovima i obrazloženjima koje je usvojila vlada Ujedinjene Kraljevine (7).
Iako je zrakoplovni sektor taj omjer oštro kritizirao, EGSO smatra da bi se njime uspostavio uravnoteženi kompromis između povratka na prijašnje stanje i priznanja da je zbog ozbiljnih izazova s kojima se taj sektor trenutno suočava i dalje potreban određeni stupanj (iako niži) zaštite slotova.
Nadalje, njime se prag iz Uredbe EU-a o slotovima usklađuje s pragom susjednih zemalja i osiguravaju jednaki uvjeti za čvorišta zračnih prijevoznika iz EU-a i zračnu luku London Heathrow, najveće europsko međunarodno čvorište.
(4) (5) (6) (7)
https://www.airliners.de/prognose-globaler-geschaeftsreiseverkehr-erholt-deutlich/65958.
Članak o broju putnika i predviđenom broju putnika u minhenskoj zračnoj luci, koje upućuje na to da će povratak na pretpandemijske obujme prometa trajati dulje od očekivanog: https://www.airliners.de/wachsendes-passagieraufkommen-bayernsflughaefen-weit-entfernt-corona-niveau/65950.
Komisija u Obrazloženju spominje manjak radne snage u ključnim zračnim lukama, ali to smatra kratkoročnom pojavom.
To je upitno jer manjak radne snage utječe na mnoge gospodarske sektore, a ne samo na zrakoplovstvo.
Malo je vjerojatno da će se taj problem u zrakoplovstvu riješiti u bliskoj budućnosti.
Prema riječima ministra prometa Ujedinjene Kraljevine Granta Schappsa, Vlada Ujedinjene Kraljevine prilagodila je 24. siječnja 2022. omjer iskorištenosti slotova na 70:30 (s početkom 27. ožujka 2022.) kao korak ka normalizaciji pravila uz istodobnu zaštitu sektora od buduće nesigurnosti.